open-index/open-wikipedia-markdown huggingface dataset:
Typpidioksidi

**Typpidioksidi** on eräs typen ja hapen yhdiste, joka on huoneenlämmössä (20&nbsp;°C) olomuodoltaan ruskeaa tai keltaista nestettä ja kiehumispisteensä 21,2&nbsp;°C yläpuolisissa lämpötiloissa punertavaa–ruskeaa kaasua, jolla on pistävä haju. Sen kemiallinen kaava on NO2. Typpidioksidista käytetään myös nimitystä *typpiperoksidi*.

Typpidioksidin moolimassa on 46,01&nbsp;g/mol, sulamispiste –11,2&nbsp;°C, kiehumispiste 21,2&nbsp;°C, suhteellinen tiheys (nesteenä) 1,45&nbsp;g/cm3 (vesi = 1,0&nbsp;g/cm3) ja kaasuna 3.4&nbsp;kg/m³ sekä CAS-numero 10102-44-0. Typpidioksidikaasu on ilmaa raskaampaa ja se reagoi veden kanssa muodostaen typpihappoa (HNO3) ja typpioksidia (NO) seuraavan reaktioyhtälön mukaisesti ja tämä on typpidioksidin pääasiallinen käyttökohde.:

:3 NO2 + H2O → 2 HNO3 + NO

Emäsliuosten kanssa yhdiste reagoi muodostaen liuokseen nitraatti- ja nitriitti-ioneja.

Typpidioksidia valmistetaan hapettamalla ammoniakkia. Ensimmäisessä vaiheessa muodostuu typpimonoksidia, joka hapettuu edelleen typpidioksidiksi.

## Ympäristö- ja terveysvaikutukset
Typpidioksidi syövyttää ihoa ja hengitysteitä. Kaasun tai höyryn hengittäminen esim. työympäristössä voi aiheuttaa hengenvaarallisen keuhkopöhön. Typpidioksidi on myös merkittävä ilmansaaste. Energiatuotannon, teollisuuden ja liikenteen savukaasupäästöjen mukana ilmaan kulkeutuu pääasiassa typpimonoksidia, joka etenkin otsonin vaikutuksesta hapettuu nopeasti typpidioksidiksi. Tämä aiheuttaa happosateita, rehevöitymistä ja hengitystieoireita. Typpidioksidi eroaa mm. suhteellisen vesiliukoisesta rikkidioksidista siinä, että se ei jää nenän ja hengitysteiden limakalvoille, vaan pääsee keuhkorakkuloihin saakka. Hapettimena se vaurioittaa hengitysteiden limakalvoja. Sekä välittömät että pitkäaikaiset terveyshaitat ovat varsin selviä suurissa kaupungeissa, joissa pitoisuudet ovan moninkertaisia Suomeen verrattuna. Terveyshaitat Suomessa ovat kiistanalaisia, koska pitoisuudet ovat kaupungeissakin varsin pieniä ja on vaikea erottaa vaikutuksia muiden ilmansaasteiden kuten pienhiukkasten vaikutuksista. On toisaalta väitetty, että typpidioksidi aiheuttaisi jopa 240 kuolemaa vuodessa.

## Lähteet

## Aiheesta muualla

*
Bianca Ryan

**Bianca Ryan** (s. 1. syyskuuta 1994 Philadelphia, Yhdysvallat) on yhdysvaltalainen laulaja, joka voitti America's Got Talent -kilpailun syksyllä 2006 11-vuotiaana. Hän voitti kyseisessä kilpailussa miljoona dollaria (n. 820&nbsp;680 euroa). Ryan on tehnyt levytyssopimuksen ja hänen levyjään on myyty myös Suomessa.

## America's got Talent (2006)
Ryan osallistui America's got Talent -kilpailuun 2006 11 vuoden ikäisenä. Tuomarit valitsivat hänet alkukarsinnoista semifinaaleihin, joista yleisö äänesti hänet finaaliin. Ryan voitti finaalin ja ansaitsi miljoona dollaria. Ryan esitti kilpailun aikana kappaleet And I Am Telling You I'm Not Going, Piece of My Heart ja I Am Changing.

## Julkaisut
### Albumit

### Singlet

## Lähteet

## Aiheesta muualla
* Virallinen kotisivu
Gnostilainen Pietarin ilmestys

**Gnostilainen ''Pietarin ilmestys*** on [[apokryfiset kirjat|apokryfinen]] kirjoitus, joka tunnetaan [[Nag Hammadin kirjasto]]sta (koodeksi VII, kirja 3). Sitä ei tule sekoittaa jo [[kirkkoisät|kirkkoisien]] mainitsemaan *Pietarin ilmestykseen*. Monien muiden Nag Hammadista löydettyjen tekstien tavoin sen sisältö on hyvin [[gnostilaisuus|gnostilainen]].

== Historia ==

Kirjoitus on kirjoitettu todennäköisesti noin vuosien 100–200 välillä. Kirjoitus on kirjoitettu alun perin [[koinee|kreikaksi]], mutta se tunnetaan [[koptin kieli|koptinkielisenä]] käännöksenä. Tämän vuoksi sitä kutsutaan myös *Koptilaiseksi Pietarin ilmestykseksi*.

== Sisältö ==

Gnostilainen *Pietarin ilmestys* kertoo, kuinka Pietari kokee valaistumisen ja oivaltaa Jeesuksen ristiinnaulitsemisen todellisen salaisuuden. Kirjoitus esittää, ettei [[Jeesus]] todellisuudessa kuollut ristillä. Sama teema esiintyy myös muun muassa kirjoituksessa *Suuren Setin toinen opetus*. *Pietarin ilmestys* vie [[doketismi|doketistisen]] tulkinnan äärimmilleen kuvaten todellisen elävän Jeesuksen iloitsemassa ja nauramassa ristin yläpuolella samalla, kun hänen sijastaan ristille naulitaan joku toinen:





== Katso myös ==

* *Pietarin evankeliumi*
* *Pietarin ilmestys*
* *Suuren Setin toinen opetus*

== Lähteet ==



== Kirjallisuutta ==
=== Suomennos ===

* *Pietarin ilmestys*. Johdanto, käännös ja selitykset Antti Marjanen. Teoksessa 

=== Muita käännöksiä ja tekstilaitoksia ===

* *Apocalypse of Peter*. Teoksessa  Koptinkielinen alkuteksti ja englanninkielinen käännös.
* *Apocalypse of Peter*. Teoksessa  Englanninkielinen käännös.

== Aiheesta muualla ==

* [http://www.gnosis.org/naghamm/apopet.html *The Apocalypse of Peter*]. The Gnostic Society Library. 
* [http://www.earlychristianwritings.com/nhlapocalypsepeter.html *Coptic Apocalypse of Peter'']. Early Christian Writings.
Lamujoki

**Lamujoki** on Siikajoen suurin sivujoki, sen vasen sivujoki. Joki alkaa Pyhännän Iso-Lamujärvestä. Se kulkee Kortteisen tekojärven sekä Siikalatvan kunnan Piippolan ja Pulkkilan kirkonkylien läpi ja yhtyy Siikajokeen Sipolassa.

## Lähteet
The Dark Sides

**The Dark Sides** on King Diamond -yhtyeen toinen EP vuodelta 1988. Se on Roadrunner Recordsin tuottama.

## Kappaleet
#Halloween (4:12)
#"Them" (1:55)
#No Presents For Christmas (4:19)
#Shrine (4:23)
#The Lake (4:11)
#Phone Call (1:40)
Lähde:

## Kokoonpano
*King Diamond – laulu
*Andy La Rocque – kitara
*Michael Denner
*Pete Blakk – kitara
*Timi Hansen – basso
*Hal Patino – basso
*Mikkey Dee – rummut

## Lähteet

## Aiheesta muualla
*King Diamondin kotisivut 
* 
*
Paramagnetismi

**Paramagnetismi** on eräs joillakin aineilla havaittava elektroneista johtuva magneettisuuden muoto, joka ilmenee kun aine on ulkoisessa magneettikentässä. Kun paramagneettiseen aineeseen tuodaan ulkoinen magneettikenttä, se vetää paramagneettista ainetta heikosti puoleensa. Paramagneettisten aineiden magnetoituma kuitenkin häviää täysin, kun ulkoinen magneettikenttä poistetaan, toisin kuin ferromagneettisilla aineilla.

Paramagneettisia aineita ovat jotkin suolat, siirtymämetallien kompleksit; molekyylit, joilla on parittomia elektroneja kuten NO<sub>2</sub>, ja vapaat radikaalit kuten trifenyylimetyyli.  Metalleista paramagneettisia ovat muun muassa alumiini ja platina.

Paramagneettiset aineet sisältävät pysyviä dipolimomentteja, *[[magneettinen momentti|magneettisia momentteja]]*, jotka johtuvat aineiden atomien elektronien spineistä ja rataliikemäärämomenteista. Nämä magneettiset momentit ovat ilman ulkoisen magneettikentän vaikutusta täysin epäjärjestäytyneessä tilassa, mutta ulkoisessa magneettikentässä niistä osa järjestäytyy osoittamaan magneettikentän kanssa samaan suuntaan. Kun ulkoisen magneettikentän voimakkuutta kasvatetaan, yhä useampi magneettinen momentti järjestäytyy sen suuntaiseksi. Lopulta saavutetaan *saturaatiomagnetisaatio*, jossa kaikki magneettiset momentit ovat järjestäytyneitä ulkoisen magneettikentän suuntaisesti eikä magneettikentän voimakkuuden lisääminen enää muuta aineen tilaa. Käytännössä paramagneettisten aineiden saturaatiomagnetisaatio on erittäin vaikea saavuttaa paitsi hyvin matalissa lämpötiloissa.

## Matemaattinen kuvaus

Pienillä kentän voimakkuuksilla järjestäytyneiden magneettisten momenttien ja kentän voimakkuuden välillä on lineaarinen riippuvuus

:M = \chi H,\ 

missä H on ulkoisen magneettikentän suuruus, M on aineen magnetoituman suuruus ja \chi on magneettinen suskeptibiliteetti. Magneettisen suskeptibiliteetin suuruus on huoneenlämpötilassa 3,8·10-4 (kun käytetään SI-yksiköitä) tyypilliselle paramagneettiselle aineelle, kuparisulfaatille CuSO4.  Paramagneettisen aineen magnetoituma riippuu voimakkaasti lämpötilasta, sillä magneettisten momenttien epäjärjestys on suurempi korkeammassa lämpötilassa.

**[[Curien laki|Curien lain]]** mukaan paramagneettisen aineen suskeptibiliteetti on kääntäen verrannollinen lämpötilaan

:\chi = \frac{C}{T},\ 

missä C on eri aineille ominainen *Curien vakio* ja T on lämpötila kelvineissä. Curien laki pätee vain ideaalitapauksille ja tarkemmin paramagneettisen aineen käyttäytymistä kuvaa **[[Curien–Weissin laki]]**

:\chi = \frac{C}{T - T_{c}},\ 

missä T_{c} on *[[Curien lämpötila]]* (myös *Weissin vakio*).  Curien lämpötilaa suuremmissä lämpötiloissa ferromagneettinen aine käyttäytyy paramagneettisesti. Vastaavaa lämpötilaa, jossa antiferromagneettiset aineet alkavat käyttäytyä paramagneettisesti, sanotaan Néelin lämpötilaksi.

## Lähteet
*
*
*

### Viitteet

## Kirjallisuutta
* 

## Aiheesta muualla

*HyperPhysics: Magnetic Susceptibilities of Paramagnetic and Diamagnetic Materials at 20&nbsp;°C
Prader–Willin oireyhtymä

**Prader–Willin oireyhtymä** (**PWS**) on kromosomissa 15 olevan geneettisen muutoksen aiheuttama oireyhtymä. Jos kromosomin 15 alueen 15q12 häviämä periytyy isältä, on tuloksena Prader–Willin oireyhtymä. Jos sama virhe periytyy äidiltä, tuloksena on Angelmanin oireyhtymä.

Syndrooman keskeisimpiä piirteitä ovat hidastunut kehitys, polyfagia eli ylensyönti, oppimisvaikeudet, lihasten heikkous, poikkeuksellinen lyhytkasvuisuus, tietyt kasvonpiirteet sekä vajaasti kehittyneet sukupuolielimet. Osan oireyhtymään kuuluvista häiriöistä aiheuttaa väliaivojen hypotalamus. Syndrooma kuvattiin ensimmäistä kertaa 1956. 

Prader–Willin oireyhtymän komplikaatiot saattavat olla vaarallisia. Ylensyönti saattaa johtaa ylipainoon, joka altistaa potilaan muun muassa verisuonisairauksille, sydänvialle ja diabetekselle. Jotkin syndrooman oireet ovat lievitettävissä hormoneilla, mutta valvottu erityisruokavalio on yhä tärkeä hoitomuoto. Lihasten heikkouden takia myös liikunnallinen ohjaus on monesti tarpeen.

Prader–Willin syndrooman takana on hyvin harvoin periytyvä mutaatio, joten perheeseen ei todennäköisesti synny useampia PWS-lapsia. Potilaiden erityispiirteitä ovat monesti mantelin muotoiset silmät ja taipumus skolioosiin. Oireyhtymästä kärsivillä esiintyy myös psykooseja runsaammin kuin normaaliväestöllä.

Suomessa syntyy vuosittain keskimäärin kolme lasta, joilla on Prader–Willin oireyhtymä.

Oireyhtymä on nimetty sveitsiläisten lääkäreiden Andrea Praderin (1919–2001) ja Heinrich Willin (1900–1971) mukaan. Heidän tutkimusryhmänsä kuvasi oireyhtymän vuonna 1956.

## Lähteet
Itävallan šillinki

**Itävallan šillinki** (), valuuttatunnukseltaan ATS, oli Itävallan rahayksikkö ennen vuonna 2002 tapahtunutta euron käyttöönottoa. Yksi šillinki jakaantui 100 groscheniin. Šillingin arvo oli 1&nbsp;€ = 13,7603 šillinkiä.

## Kolikot

* 10 groschenia 
* 50 groschenia 
* 1 šillinki
* 5 šillinkiä
* 10 šillinkiä

## Setelit

## Lähteet
Napapiirin hiihto

**Napapiirin hiihto** on vuosittain maaliskuussa Rovaniemellä järjestettävä hiihtotapahtuma. Napapiirin hiihto järjestettiin ensimmäisen kerran 8. huhtikuuta 1956.

Napapiirin hiihdon voi hiihtää sekä perinteisellä ja vapaalla hiihtotyylillä. Hiihdon lähtö ja maali ovat Ounasvaaran hiihtostadionilla.

## Lähteet

## Aiheesta muualla
*Napapiirin hiihdon kotisivu 
*Ounasvaaran latu
Uusi Israelin sekeli

**Uusi Israelin sekeli** (, ) on Israelin virallinen rahayksikkö. Se syntyi vuonna 1985, jolloin 1&nbsp;000 Israelin sekeliä vaihdettiin 1 uuteen Israelin sekeliin. Sekeli jakaantuu 100 agoraan (, monikossa , *agorot*). Vuodesta 2003 lähtien se on ollut vapaasti vaihdettava valuutta.

## Kolikot

## Setelit

## Aiheesta muualla

* Nykyinen kurssi euroina
Seikkailija (lehti)

**Seikkailija** on vuosina 1987–1991 ilmestynyt ensimmäinen suomalainen roolipelejä käsittelevä lehti. Sitä julkaisi TK-Kustannus, joka tuotti suomenkieliset versiot muun muassa *-* ja *[[Cyberpunk 2020]]* -roolipeleistä. Lehden päätoimittaja oli Timo Konttinen.

Myöhempiin roolipelilehtiin verrattuna *Seikkalija* oli kokeneemmille pelaajille suunnattu: siinä julkaistiin esimerkiksi seikkailuja englanninkieliseen peleihin ja maailmat kuvattiin karuina. Lehden viimeisessä, yhdeksännessä numerossa julkaistiin seikkailu, jossa oli sovitusohjeet seitsemälle erilaiselle suomeksi julkaistulle roolipelisysteemille.

Lehti sisälsi ''Maguksen'' lailla roolipelialan haastatteluja, ideoita, artikkeleita, arvosteluja ja seikkailuja. Lehden taustalla on työskennellyt mm. Joona Vainio ja siinä on esiintynyt Petri Hiltusen kuvitusta.

*Seikkailijan* ensimmäiset, ennen roolipelibuumia julkaistut numerot ovat keräilyharvinaisuuksia pienen painosmäärän vuoksi.

## Lähteet
Parsley, Sage, Rosemary and Thyme

**Parsley, Sage, Rosemary & Thyme** on vuonna 1966 julkaistu Simon & Garfunkelin albumi. Albumin nimi on peräisin sen ensimmäisen kappaleen ”Scarborough Fair/Canticle” toisesta säkeestä. Levy sijoittui Yhdysvaltojen levymyyntilistalla parhaimmillaan 4. sijalle. Tuottajana toimi Bob Johnston.

Kappaleet ovat Paul Simonin erikseen mainittuja lukuun ottamatta. Viimeisessä kappaleessa "7´Clock News/Silent Night" Art Garfunkel soittaa pianomelodian.

## Kappaleet
*A-puoli*

# 
# 
# 
# 
# 
# 

*B-puoli*

# 
# 
# 
# 
# 
# 

## Lähteet
* LP-levy S 62625 (CBS, 1969 [levyssä on tämä vuosiluku])
Keko

**Keko** tarkoittaa seuraavia:

* muurahaiskeko, lyhyesti *keko*, muurahaisten pesärakennelma
* viljalyhteiden tai kuivaheinän varastoinnissa käytetty pyöreähkö rakenne
* keko, puumainen tietorakenne
* keko, dynaamiseen muistinvaraukseen käytettävä vapaa muistialue
* Keko, oik. *Sergio Gontán* (s. 1991), espanjalainen jalkapalloilija
* Keko, sukunimenä:
** Hellevi Keko, suomalainen valokuvamalli
Simpsonit (15. tuotantokausi)

**Simpsoneiden 15. tuotantokausi** käynnistyi Yhdysvalloissa marraskuussa 2003 ja päättyi toukokuussa 2004. Suomessa kausi käynnistyi 20. maaliskuuta 2005 ja päättyi 18. marraskuuta 2005. Kausi käsittää 22 jaksoa.

Kauden DVD-julkaisu ilmestyi Suomessa 14. joulukuuta 2012.

## Jaksoluettelo

### Kauhujen talo, osa 14 (''Treehouse of Horror XIV'')

### Äitini salaisuudet (''My Mother the Carjacker'')

### Lisa, puheenjohtaja (''The President Wore Pearls'')

### Majesteettirikos (''The Regina Monologues'')

### Karhunkaataja (''The Fat and the Furriest'')

### Varaklovni (''Today I Am a Clown'')

### Homer-sedän parannus ('''Tis the Fifteenth Season'')

### Lapsettomien kapina (''Marge vs. Singles, Seniors, Childless Couples and Teens, and Gays'')

### Robotti-Homer (''I, (Annoyed Grunt)-Bot'')

### Kotirouvan tunnustukset (''Diatribe of a Mad Housewife'')

### Margen historiantunti (''Margical History Tour'')

### Milhouse ei asu enää täällä (''Milhouse Doesn't Live Here Anymore'')

### Välkky ja välkympi (''Smart & Smarter'')

### Exä syö pöydässäsi (''The Ziff Who Came to Dinner'')

### Homerin riippuvuus (''Co-Dependent's Day'')

### Karkulaiset (''The Wandering Juvie'')

### Pelkoa ja inhoa alttarilla (''My Big Fat Geek Wedding'')

### Ottakaa kiinni jos saatte (''Catch 'Em If You Can'')

### Homer ja sikatehdas (''Simple Simpson'')

### Menneisyyden ilot (''The Way We Weren’t'')

### Julkea takapuoli (''Bart-Mangled Banner'')

### Merirosvolehti (''Fraudcast News'')
Greatest Hits, Etc.

**Greatest Hits, Etc.** on Paul Simonin kokoelmalevy vuodelta 1977. Levyn kaikki kappaleet ovat Paul Simonin.

## Kappaleet
;A-puoli
# 
# 
# 
# 
# 
# 
# 

;B-puoli
# 
# 
# 
# 
# 
# 
# 

* Kappaleiden sanat ovat levykotelossa.

## Arviot
* Allmusic: 
* Robert Christgau: A

## Lähteet
* Greatest Hits, Etc. discogs.com -sivustolla
* LP-levy 86047 (CBS, 1977)

### Viitteet
Koptilainen Paavalin ilmestys

**Koptilainen ''Paavalin ilmestys*** on [[gnostilaisuus|gnostilainen]] [[apokryfiset kirjat|apokryfinen]] kirjoitus, joka tunnetaan [[Nag Hammadin kirjasto]]sta (koodeksi V, kirja 2). Sitä ei tule sekoittaa kreikkalaiseen *Paavalin ilmestykseen*.

== Historia ==

[[Epifanios]] mainitsee kirjoituksen nimeltä *Paavalin taivasmatka* [[kainiitit|kainiittien]] tekemänä. Kainilaiset näkivät [[Kain]]in [[messias|messiaanisena]] hahmona, koska heidän näkemyksenä mukaan [[Vanha testamentti|Vanhan testamentin]] [[Jahve|Jumala]], jota he kutsuivat [[setiläisyys|setiläisittäin]] nimellä [[demiurgi|Jaldabaoth]], oli paha, ja kaikki tätä vastustavat [[Raamattu|Raamatun]] hahmot nähtiin hyvinä. Epifanioksen mainitsema kirjoitus ei kuitenkaan ole välttämättä sama kirjoitus, koska se kuvaa Paavalin matkaa kolmanteen taivaaseen, koptilainen *Paavalin ilmestys* puolestaan kolmannesta kymmenenteen taivaaseen.

== Sisältö ==

Kirjoitus alkaa kuvauksella siitä, kuinka [[Paavali]] kohtaa pienen lapsen, joka osoittautuu [[Pyhä Henki|Pyhäksi Hengeksi]]. Tämän jälkeen kirjoitus kuvaa Paavalin ylöstempausta. Siinä Paavali nousee ylöspäin erilaisten [[Taivas (kristinusko)|Taivaan]] tasojen läpi, kun Jaldabaoth, joka on kuvattu vanhaksi valtaistuimella istuvaksi mieheksi, yrittää estää häntä nousemasta pidemmälle. Sellainen sielu, jolla ei ole tietoa (*gnosis*), jolla vastustaa Jaldabaothia, lähetetään näyssä takaisin maan päälle [[jälleensyntymä|jälleensyntyväksi]].

== Lähteet ==



== Kirjallisuutta ==
=== Suomennos ===

* *Paavalin ilmestys*. Johdanto, käännös ja selitykset Antti Marjanen. Teoksessa 

=== Muita käännöksiä ja tekstilaitoksia ===

* *The Apocalypse of Paul*. Teoksessa  Koptinkielinen alkuteksti ja englanninkielinen käännös.
* *The Apocalypse of Paul*. Teoksessa  Englanninkielinen käännös.

== Aiheesta muualla ==

* [http://www.gnosis.org/naghamm/ascp.html *The Apocalypse of Paul*]. The Gnostic Society Library. 
* [http://www.earlychristianwritings.com/nhlapocalypsepaul.html *Coptic Apocalypse of Paul'']. Early Christian Writings.
Miinanraivaaja

**Miinanraivaaja** on alus, jolla raivataan merimiinoja laivaväyliltä ja satamista. Alukset jaetaan karkeasti kosketus- ja heräteraivaajiin.

## Kosketusraivaajat

Ennen ensimmäistä maailmansotaa merimiina oli yksinkertainen räjähdepanos, joka oli ankkuroitu merenpohjaan. Panos oli hiemanvedenpinnan alapuolella. Se räjähti yliajavan aluksen osuessa sytyttimenä toimiviin sarviin. Miinojen aiheuttaman uhan torjumiseksi Britannian kuninkaallinen laivasto rakensi miinanraivaajia eli aluksia, joiden perässä oli joko yksi tai kaksi kohoilla ja syvyysleijoilla varustettua vaijeria. Vaijereissa oli määrävälein mekaanisia tai räjähdysnalleilla toimivia leikkureita, jotka miinan kiinnitysvaijeriin osuessaan katkaisevat sen. Vaijerin katkettua miina kohoaa pintaan, missä se joko puretaan tai räjäytetään. Menetelmää kutsutaan myös Oropesa-raivaukseksi menetelmän kehittämisessä käytetyn *HMS Oropesan* mukaan.

Raivaamisen estämiseksi tai hidastamiseksi oli erilaisia menetelmiä. Raivauskalustojen tuhoamiseen käytettiin joko räjähtäviä tai leikkurilla toimivia raivausesteitä.

## Heräteraivaaja

Heräteraivaaja rakennetaan antimagneettisista materiaaleista ja käytetään herätemiinojen etsintään ja tuhoamiseen. Aluksi herätemiinat raivattiin hinaamalla raivaaja-aluksen perässä ääniherätteisten miinojen tuhoamiseen tarkoitettua, potkuriääniä jäljittelevää ns. melukohoa ja  magneettiherätteisten miinojen raivaamiseen käytettiin joko kohoilla varustettua kaapelilenkkiä, isoon tukinmuotoiseen kellukkeeseen tai useampaan rinnakkain hinattuun veneeseen sijoitettua sähkömagneettia. Virta näihin kaikkiin saatiin raivaajaan sijoitetusta erillisestä generaattorista.

## Lähteet
*
* Kijanen, Kalervo (toim.): Suomen Laivasto 1918 - 1968 Otava, 1968.
* Eero Pakkala (toim.): Suomi ja meri. WSOY 1981.  .

### Viitteet
Jaakobin ilmestys

***Jaakobin ilmestys*** on kahden varhaiskristillisen apokryfisen kirjoituksen nimi:

* *[[Ensimmäinen Jaakobin ilmestys]]*
* *[[Toinen Jaakobin ilmestys]]*
Uudenseelanninhaukkapöllö

**Uudenseelanninhaukkapöllö** (*Ninox novaeseelandiae*) on oseanialainen pöllö.

## Koko ja ulkonäkö
Linnun pituus on noin 29&nbsp;cm ja paino noin 175&nbsp;g. Suklaanruskea pienehkö pöllö, jonka puvun selkäpuolella on valkeita pilkkuja ja vatsapuolella tummia viiruja. Silmät ovat keltaiset ja pyrstö pitkähkö. Laulu on kuuluva ”moo-poo” eli ”more-pork” englanniksi. Saalistaessaan kirkuu ”krii”.

3 alalajia tunnetaan, *novaeseelandiae*, *albaria* ja *undulata*. Lajista on erotettu australianhaukkapöllö *Ninox boobook*, joka on kooltaan hieman suurempi. Monet tutkijat kuitenkin pitävät näitä kahtena lajia samana lajina *Ninox novaeseelandiae*.*

## Esiintyminen
Uusi-Seelanti lähisaarineen, yleinen. Lajia ei ole tavattu Suomessa.

## Elinympäristö
Pesii lähes kaikkialla Uudessa-Seelannissa. Lajin laulu on siellä yleisin öinen luonnonääni.

## Lisääntyminen
Pesä voi olla mitä moninaisemmassa paikassa, esimerkiksi maassa tai kalliojyrkänteellä, mutta tavallisimmin se on puunkolossa. Munia on 2–5, ja naaras hautoo niitä 20–30 päivää. Poikaset jättävät pesän 5 viikon ikäisinä.

## Ravinto
Syö etupäässä hyönteisiä ja muita selkärangattomia, sekä pikkunisäkkäitä, gekkoja ja lintuja. Saalistaa öisin.

## Mytologiaa
Uuden-Seelannin maoreille uudenseelanninhaukkapöllö oli merkittävä ennelintu. Pöllön ilmaantuminen pihalle tai sisälle asuntoon tiesi kuoleman vierailevan talossa. Saalistusäänen kuuleminen toi huonoja uutisia ja laulun kuuleminen hyviä. Maorien mielestä pöllöillä oli kyky suojella, varoittaa ja neuvoa ihmisiä.

## Lähteet
* nzbirds.com
* Tiritiri Matangi 
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 

### Viitteet
James Wolfensohn

**James David Wolfensohn** (1. joulukuuta 1933 – 25. marraskuuta 2020) oli australialais-yhdysvaltalainen lakimies, sijoituspankkiiri, taloustieteilijä ja Maailmanpankkiryhmän yhdeksäs pääjohtaja.

Wolfensohn syntyi Sydneyssä juutalaisen liikemiehen pojaksi. Hänestä tuli Yhdysvaltain kansalainen vuonna 1980. 

Wolfensohn nimitettiin Maailmanpankkiryhmän johtajaksi Yhdysvaltain silloisen presidentti Bill Clintonin suosituksesta 1. heinäkuuta 1995. Hän aloitti uuden kauden vuonna 2000, mutta ei jatkanut enää vuonna 2005. Häntä seurasi Paul Wolfowitz.

Wolfensohn kakutettiin Helsingissä vuonna 2001. Omien sanojensa mukaan kakuttaja yritti teollaan protestoida Maailmanpankin ”tapaa kohdella kehitysmaita velka-asioissa.”

## Lähteet
Trimble SketchUp

**Trimble SketchUp** on Trimblen tietokoneohjelma, jolla tehdään 3D-mallinnusta. Mallit ovat kolmioituja pintamalleja, SketchUp ei ole tilavuusmallintaja. Tyypillisiä käyttökohteita ovat mallit rakennuksista ja ajoneuvoista.  Ohjelma on saatavana sekä Windowsille että OS X:lle. Ohjelmasta on sekä toiminnoiltaan rajoitetumpi ilmaislisenssi että maksullinen *Pro*-lisenssi.

Ohjelman alkuperäinen kehittäjä on *@Last Software*, joka markkinoi ohjelmaa nimellä *SketchUp 3D*. Google osti ohjelmiston vuonna 2007 ja myi sen Trimblelle 2012.

SketchUpin käyttöä voi opetella erilaisilla vaiheittaisilla mallinnus- ja videokäyttöoppailla, joita on tarjolla ohjelman kotisivuilla.

## Oheistoiminnot
Ohjelman käyttäjät voivat jakaa omia ja ladata muiden töitä Trimblen 3D-mallivarastosta. Lisämahdollisuutena rakennukset voi ladata suoraan Google Earthiin, jolloin käyttäjät voivat nähdä ne kartalla annettujen koordinaattien mukaisella paikalla.

### 3D Warehouse
3D Warehouse on netissä sijaitseva Trimblen lisäosa, jonka tarkoitus on kerätä käyttäjien mallineita, jolloin he voivat jakaa omia mallejaan ja ladata toisten teoksia. Tämä sivusto luotiin 24. huhtikuuta 2006 eli samoihin aikoihin kun Google osti Sketchupin @Last Softwarelta. Warehousessa on suuret määrät mallineita ja valikoima kasvaa koko ajan.

## Työkalut

SketchUpiin on tarjolla toistasataa erilaista työkalua, joista osa on ohjelmassa valmiina ja osan voi ladata netistä. Työkaluista tärkeimmät ovat *perustyökalut*, jotka kaikki ovat valmiiksi SketchUpissa. Perustyökaluihin kuuluvat yksinkertaisimmat ja tärkeimmät työkalut, kuten Kynä (Line), jolla piirretään suoraa viivaa. Perustyökalujen lisäksi asennuksen mukana tulee *laaja työkalusetti (Large Tool Set)*, jossa on jo huomattavasti laajempi valikoima työkaluja. Esimerkiksi mukana tulee työkalu, jolla SketchUpiin saa asetettua varjot, mikä tekee luomuksista huomattavasti näyttävämpiä ja aidomman näköisiä. 

Netistä ladattavista lisätyökaluista yleisimpiä ovat *SketchyPhysics*-työkalut, jotka luovat SketchUpiin fysiikkaominaisuuksia, kuten painovoiman ja kappaleiden massan. Lisäksi näihin työkaluihin kuuluvat paremmat animaatioympäristöt ja -työkalut kuin asennuksen mukana tuleviin työkaluihin. Näitä työkaluja sekä työkalupaketteja voi ladata SketchUpin kotisivuilta.

## Vaatimukset

Ohjelma tarvitsee toimiakseen .NET 1.1 -sovelluskehyksen.

## Lähteet

## Aiheesta muualla

* Trimble SketchUp  Ohjelman virallinen kotisivu.
* Toinen sivusto aiheeseen liittyen  Lisäpaketit, tekstioppaat, video-oppaat, esimerkit ja ohjelman liittyvät ongelmat 
* 3D Warehouse  3D-mallien varasto, malleja voi ladata suoraan ohjelmaan tai kiintolevylle.
* SketchUp for ArchiCAD  
* SketchUp -aiheinen wiki
Ja Rule

**Jeffrey Atkins** (s. 29. helmikuuta 1976, Queens, New York), tunnettu paremmin taiteilijanimeltään **Ja Rule**, on yhdysvaltalainen rap-artisti ja näyttelijä. Hän on tehnyt yhteistyötä muun muassa Jay Z:n, Fat Joen, Ashantin ja monen muun rap- ja R&B-artistin kanssa. Ja Rulen maailmanlaajuisesti tunnettuja kappaleita ovat muun muassa ”New York” ja ”Always on Time”. Ja Rule on esiintynyt myös muutamissa elokuvissa, kuten ''Hurjapäät'' ja ''Scary Movie 3''. Vuonna 2014 hän julkaisi omaelämäkerrallisen kirjan *Unruly: The Highs and Lows of Becoming a Man.*

## Varhainen ura
Ja Rule aloitti musiikkiuransa Cash Money Click -ryhmässä vuonna 1993. Tämän jälkeen hän alkoi tekemään paljon yhteistötä DMX:n ja Jay Z:n kanssa. Hän solmi levysopimuksen Irv Gottin Murder Inc Recordsin kanssa vuonna 1998, ja julkaisi ensimmäisen sooloalbuminsa *[[Venni Vetti Vecci]]* vuonna 1999.

## Yksityiselämä
Rule kasvoi syvästi uskonnollisessa Jehovan todistaja -perheessä. Aikuisiällä hän kuitenkin kääntyi kristityksi.

Kesäkuussa 2011 Ja Rule tuomittiin kahdeksi vuodeksi vankilaan aseen hallussapidosta ja veropetoksesta. Toukokuussa 2013 hän vapautui vankilasta, jonka jälkeen hän vietti tuomionsa loppuajan kotiarestissa heinäkuun loppuun asti.

## Kritiikki ja erimielisyydet
DMX syytti Ja Rulen matkineen häneltä käheän äänen. Heillä oli pitkään huonot välit mutta myöhemmin he kuitenkin sopivat riitansa. Ja Rulella on ollut riitoja monien muidenkin rap-artistien kanssa, kuten 50 Centin ja Foxy Brownin kanssa. Hän sai myös paljon kritiikkiä osaakseen ilmoittaessaan eräässä haastattelussa olevansa uusi 2Pac. Tämä sai monet 2Pacin ja rap-musiikin fanit suuttumaan sekä pitämään Ja Rulea ylimielisenä.

## Diskografia
### Albumit
* *[[Venni Vetti Vecci]]* (1999)
* *[[Rule 3:36]]* (2000)
* *[[Pain Is Love]]* (2001)
* *[[The Last Temptation (Ja Rule)|The Last Temptation]]* (2002)
* *[[Blood in My Eye]]* (2003)
* *[[R.U.L.E.]]* (2004) 
* *[[The Mirror (Ja Rulen albumi)|The Mirror: Reloaded]]* (2009)
* *[[Pain Is Love 2]]* (2012)
**Twelve* (2019)

### Singlet

## Filmografia

## Lähteet
Hiroya Saitō

**Hiroya Saitō** (, s. 1. syyskuuta 1970 Yoichi, Hokkaidō) on japanilainen entinen mäkihyppääjä ja joukkuemäen olympiavoittaja Naganosta 1998.

Saitōlla on olympiavoiton lisäksi kolme mitalia MM-kisoista. Thunder Bayn kisoissa 1995 hän saavutti normaalimäen hopeaa ja joukkuemäen pronssia. Trondheimista 1997 tuli joukkuemäen hopeaa. Maailmancupin osakilpailuvoittoja Saitō saavutti kaksi, Chamonix'ssa 17.12.1995 ja Willingenissa 2.2.1997.

Saitō lopetti uransa keväällä 2003.

## Lähteet

## Aiheesta muualla
*
Harjukylä

**Harjukylä** voi tarkoittaa seuraavia:

* eräs peltomuotoon perustuvista kylätyypeistä
* Harjukylä, Kirkkonummi
* Harjukylä, Riihimäki.
Imbabura

**Imbabura** on yksi Ecuadorin 22 maakunnasta. Sen pinta-ala on noin 5&nbsp;000 neliökilometriä ja siellä oli vuonna 2022 noin 470&nbsp;000 asukasta. Provinssi on nimetty samannimisen tulivuoren mukaan. Pääkaupunki on Ibarra. 

## Maantiede ja sijainti
Imbabura sijaitsee Andeilla Ecuadorin pohjoisosassa. Sen naapuriprovinssit ovat Esmeraldas, Carchi, Sucumbíos, Napo ja Pichincha. Panamericana-valtatie kulkee provinssin läpi.

Imbaburassa on yli 400 järveä, joista merkittävin on kraatterijärvi Laguna de Cuicocha. Otavalon torikaupunki, joka sijaitsee provinssissa, on yksi Etelä-Amerikan kuuluisimmista käsityökeskuksista.

## Kantonit
Imbaburan provinssi on jaettu kuuteen kantoniin (suluissa niiden pääkaupungit):
# Antonio Ante (Atuntaqui)
# Cotacachi (Cotacachi)
# Ibarra (Ibarra)
# Otavalo (Otavalo)
# Pimampiro (Pimampiro)
# San Miguel de Urcuquí (Urcuquí)

## Lähteet
Vaarakylä (täsmennyssivu)

**Vaarakylä** voi tarkoittaa seuraavia maantieteellisiä kohteita:

* Vaara-asutus (myös *vaarakylä*), eräs asutusmaantieteellisistä kylätyypeistä
* Vaarakylä, entinen kunta Vienan Karjalassa
* Vaarakylä, kylä Nurmeksessa
* Vaarakylä, kylä Taivalkoskella.
Agaue

**Agaue** () oli kreikkalaisessa mytologiassa Theban kuninkaan ja perustajan Kadmoksen ja jumalatar Harmonian tytär. Hänen puolisonsa oli Ekhion, yksi sparteista. Heidän poikansa oli Pentheus, josta myös tuli myöhemmin Theban kuningas. Agaue oli myös mainadi, Dionysoksen seuraaja.

Euripideen tragediassa *[[Bakkhantit (Euripides)|Bakkhantit]]* Theban mainadit murhaavat kuningas Pentheuksen sen jälkeen kun tämä oli kieltänyt Dionysoksen jumaluuden ja Dionysoksen palvonnan. Pentheuksen serkku Dionysos houkutteli Pentheuksen metsään, jossa mainadit repivät hänet kappaleiksi. Silvontaan osallistui myös Pentheuksen äiti Agaue.

Tämän vuoksi Agaue karkotettiin Thebasta ja hän pakeni Illyriaan, jossa hän nai kuningas Lykotherseen. Hyginuksen mukaan Agaue kuitenkin surmasi pian miehensä luovuttaakseen kaupungin isälleen Kadmokselle. 

## Lähteet

## Aiheesta muualla
Pohjalla (albumi)

**Pohjalla** on Love Records -levy-yhtiön vuonna 1978 julkaisema LP-levy (LRLP 287), jolla soittivat suomalaiset uuden aallon punk-yhtyeet 1978, Problems?, Pelle Miljoona & N.U.S., Sehr Schnell sekä Se. Nämä yhtyeet esiintyivät myös Pohjalla-kiertueella syksyllä 1978.

Albumista julkaistiin vuonna 1990 CD-uusintapainos, joka sisältää alkuperäisen sisällön lisäksi yhdeksän bonuskappaletta kokoelmalla esiintyneiden tekijöiden tuotannosta. 10.12.2008 ilmestyi uudelleenmasteroitu CD-uusintapainos, jossa ei ole edellisen CD-version bonuskappaleita, mutta mukana on Atte Blomin kirjoittama kansiteksti sekä kiertuekuvia.

## Kappaleet
### A-puoli
#1978: 
#Problems?: 
#Sehr Schnell: 
#Problems?: 
#Pelle Miljoona & N.U.S.: 
#Problems?: 
#Se: 
#Sehr Schnell: 
#Pelle Miljoona & N.U.S.: 

### B-puoli
#Pelle Miljoona & N.U.S.: 
#Sehr Schnell: 
#Pelle Miljoona & N.U.S.: 
#Se: 
#Problems?: 
#Sehr Schnell: 

### Vuoden 1990 CD-painos
#Pelle Miljoona & 1980: 
#Pelle Miljoona & 1980: 
#Problems?: 
#Problems?: 
#Sehr Schnell: 
#Sehr Schnell: 
#Sehr Schnell: 
#Se: 
#Se: 

## Lähteet

## Kirjallisuutta
* 

## Aiheesta muualla
* Soundi-lehden arvostelu 
* Discogs
Willingen

**Willingen** on kunta Waldeck-Frankenbergin piirikunnassa Pohjois-Hessenissä, Saksassa noin 80 kilometriä länteen Kasselista. Kunnassa asui 6&nbsp;061 ihmistä vuoden 2016 lopussa.

Willingen perustettiin Waldeck-Frankenbergin alueelle Uplandin seudulle vuonna 1974, kun Willingenin, Bömighausenin, Eimelrodin, Hemmighausenin, Neerdarin, Rattlarin, Schwalefeldin, Welleringhausenin ja Usselnin kylät yhdistettiin. Sen hallintokylä sijaitsee kahden joen: Hoppecken ja Itterin laaksojen välissä.

## Nähtävyydet ja tapahtumia

Willingenin maamerkki on suurikokoinen rautatiesilta Uplandbahnilla, *"Das Viadukt"*, joka on rakennettu vuonna 1918. Kunnan pääelinkeino on matkailu. Kaupungissa yöpyi 1,3 miljoonaa matkailijaa vuonna 2003.

Willingenissä suosituin tapahtuma ovat jokavuotiset mäkihypyn maailmancupin kisat Mühlenkopfschanzella. Toinen jokavuotinen suosittu tapahtuma on maastopyöräilykilpailu Ettelsberg-vuorella, jota seurasi 35 000 katsojaa 2005. Lähellä pyöräilymaastoja on *Bike Arena Sauerland*.

## Lähteet

## Aiheesta muualla

*Kunnan verkkosivusto
Lasse Ottesen

**Lasse Ottesen** (s. 8. huhtikuuta 1974) on norjalainen mäkihyppääjä, joka kilpaili mäkihypyn maailmancupissa kausina 1990–2001.

Paras saavutus Ottesenin uralla oli olympiahopea Lillehammerista 1994. Maailmancupissa hän saavutti yhdeksän palkintopallipaikkaa, mutta ei pystynyt kertaakaan voittamaan kilpailua. Ottesen piti hallussaan kaksi vuotta mäkihypyn pituusennätystä 212 m, joka hypättiin Planican lentomäestä vuonna 1997. Viimeisen kerran hän hyppäsi maailmancupissa keväällä 2001.

Hyppyuransa jälkeen Ottesen on toiminut valmennustehtävissä. Hän on toiminut mäkivalmentajana Norjan ja Yhdysvaltain yhdistetyn maajoukkueissa sekä Yhdysvaltain mäkihypyn päävalmentajana. Vuonna 2008 hänet nimettiin Mika Kojonkosken kakkosvalmentajaksi Norjan maajoukkueeseen.

## Aiheesta muualla
*
Severn (täsmennyssivu)

__NOTOC__
**Severn** voi tarkoittaa seuraavia;

## Paikkoja
### Australia
* Severn River, joki Queenslandissa 
* Severn River, joki Uudessa Etelä-Walesissa
* Severn, paikkakunta Uudessa Etelä-Walessa

### Etelä-Afrikka
* Severn, kaupunki Etelä-Afrikassa

### Kanada
* Fort Severn, kylä ja intiaanireservaatti Ontariossa 
* Port Severn, satama ja paikkakunta Ontariossa
* Severn River, Hudsoninlahteen laskeva joki Ontariossa 
* Severn River, Huronjärveen laskeva joki Ontariossa 

### Uusi-Seelanti
* Severn River, joki 

### Yhdistynyt kuningaskunta
* River Severn, joki 

### Yhdysvallat
* Fort Severn, yksi kolmesta alkuperäisestä Yhdysvaltain laivastoakatemian tukikohdasta
* Severn River, joki Marylandissa
* Severn, paikkakunta Marylandissa
* Severn, paikkakunta Pohjois-Carolinassa

## Henkilöitä

* Dan Severn (s. 1958), yhdysvaltalainen vapaaottelija ja showpainija

## Laivoja

* HMS Severn (P282), Britannian kuninkaallisen laivaston River-luokan ulkovartiolaiva.
Ensimmäinen Jaakobin ilmestys

**Ensimmäinen Jaakobin ilmestys** tai usein vain **Jaakobin ilmestys** on gnostilainen apokryfinen kirjoitus, joka tunnetaan sekä Nag Hammadin kirjastosta (koodeksi V, kirja 3) että Codex Tchacoksesta. Se on muodoltaan ilmestysmuotoinen keskustelu Jaakob Vanhurskaan ja Jeesuksen välillä.

## Historia

Tutkijat katsovat joidenkin kehyskertomuksen Jaakobia koskevien yksityiskohtien heijastelevan varhaista perimätietoa. Kirjoituksen mukaan Jaakob oli varhaisen kirkon johtaja ja apostoleista vanhin. Hänen kerrotaan paenneen Pellaan, kun roomalaiset valtasivat Jerusalemin vuonna 70.

Tutkijat ovat sitä mieltä, että kirjoitukselle annetut ajoitusarviot vaativat, että se on kirjoitettu *[[Toinen Jaakobin ilmestys|Toisen Jaakobin ilmestyksen]]* jälkeen, eikä ennen, niin kuin ilmestysten nimistä voisi päätellä.

## Sisältö

Kirjoitus on muodoltaan ilmestysmuotoinen keskustelu Jaakob Vanhurskaan ja Jeesuksen välillä. Kirjoituksen alku kuvaa Jaakobin huolta siitä, että hän tulisi ristiinnaulituksi. Loppuosa kuvaa salaisia ”tunnussanoja”, jotka annetaan Jaakobille, jotta hän voisi nousta korkeimpaan Taivaaseen (taivaiden lukumäärä on 72) kuoleman jälkeen, ilman että pahan demiurgin voimat voisivat pysäyttää hänen kohoamisensa.

Kirjoituksen loppuun on lisätty Jaakobin marttyyrikuolemaa käsittelevä katkelmallinen selonteko, joka on liitetty muuhun osaan epäsuoralla viittauksella ristiinnaulitsemiseen.

## Lähteet

## Kirjallisuutta

* *The (First) Apocalypse of James*. Teoksessa  Koptinkielinen alkuteksti ja englanninkielinen käännös.
* *The (First) Apocalypse of James*. Teoksessa  Englanninkielinen käännös.

## Aiheesta muualla

* ''The (First) Apocalypse of James''. The Gnostic Society Library. 
* ''1st Apocalypse of James''. Early Christian Writings.
Noël Godin

**Noël Godin** (s. 13. syyskuuta 1945) on belgialainen kirjailija, kriitikko ja näyttelijä, joka tunnetaan erityisesti maailmanvaikuttajien kakutuksista. Godin kakkusisseineen sai laajalti huomiota ympäri maapallon kakuttaessaan Microsoftin toisen perustajan Bill Gatesin Brysselissä 1998. Godin on ilmoittanut tavoitteekseen kakuttaa mahdollisimman monta tunnettua vaikuttajaa.

Godinin ensimmäiseksi uhriksi joutui ranskalainen kirjailija Marguerite Duras. Tämän jälkeen Godin on kakuttanut ryhmineen useita muita tunnettuja henkilöitä, joita ovat muun muassa koreografi Maurice Bejart, ranskalainen televisioankkuri Patrick Poivre d'Arvor, ranskalainen poliitikko Nicolas Sarkozy ja elokuvaohjaaja Jean-Luc Godard. Godinin uhriksi on toistuvasti joutunut ranskalainen Bernard-Henri Lévy.

Godin, joka tunnetaan myös salanimellä **Georges Le Gloupier**, on innostanut monia henkilöitä ympäri maapallon kakuttamaan kuuluisia henkilöitä. Godinin "kakkusisseihin" kuuluu lukuisa joukko ihmisiä. Esimerkiksi Bill Gatesin kakutukseen osallistui 32 henkilöä.

Godin tunnetaan myös näyttelijänä ja kirjailijana.

## Aiheesta muualla
*Ylen Elävä arkisto: Kakutuksella kerätään huomiota
*Pie Throwin' Man: Fighting the power with cream tartlets 
*Pie-throwing anarchist Noel Godin of Brussels  
*He Plasters Paris' Elite With Cream Pies  
*
Punanata

**Punanata** (*Festuca rubra*) on heinäkasvi, joka kuuluu pikkunatojen sukuun. 

## Ulkonäkö ja koko
Punanata on vihreä tai sinertävä, kapealehtinen heinä. Punanadan röyhy on punavioletti tai vihreä. Tähkylät ovat liereäselkäisiä, suuria ja pitkulaisia, 5–6-kukkaisia ja niitä kannattelevat kukinnon haarat tukevia ja lyhyitä. 

## Levinneisyys
Punanataa tavataan koko Euroopassa, Venäjällä lähinnä länsiosissa sekä Pohjois-Amerikan itäosissa. Suomessa se kasvaa yleisenä koko maassa.

## Elinympäristö
Punanata kasvaa niityillä, rannoilla, pelloilla ja tienvarsilla.
 
## Käyttö
Punanataa käytetään laidunmailla sekä nurmikkosiemenseosten valtalajina. Se voidaan leikata hyvin lyhyeksikin.

## Lähteet

## Aiheesta muualla
* Suomen Lajitietokeskus: Punanata – ''Festuca rubra''
Severn River (Hudsoninlahti)

**Severn River** on Hudsoninlahteen laskeva joki Ontarion provinssissa Kanadassa. Alkulähteiltään Black Birch Riveriltä mitattuna joella on pituutta 982 kilometriä, ja sen valuma-alueen pinta-ala on 102&nbsp;800&nbsp;km², josta osa on Manitoban puolella. Joen varsinainen alkupiste on Deer Lake -järvi, josta se virtaa koilliseen Severn Lake -järveen, josta se virtaa edelleen koilliseen, laskien Hudsoninlahteen Fort Severnin kylän luona.

Kanadan alkuperäiskansojen asutuskeskukset ja reservaatit Sandy Lake, Bearskin Lake ja Fort Severn sijaitsevat joen varrella. Reservaatit muodostettiin paikkoihin, joissa turkiskaupan aikakaudella oli sijainnut kauppapaikkoja ja asutusta.

Severn Riverin sivujokia ovat McInnes, Cobham, Windigo, Makoop, Blackbear, Sachigo, Fawn ja Beaver River -joet. Sivujoista suurin on Sachigo River, jonka sivujokia ovat Wapaseese ja Beaver Stone River.
Surinder Sunar

**Surinder Sunar** (s. 1. huhtikuuta 1959 Dhinpur, Intia) on intialaissyntyinen englantilainen pokeriammattilainen, joka kotimaassa tuli tunnetuksi television *[[Late Night Poker]]* -ohjelman ensimmäisen ja viidennen kauden finalistina.

Sunarin uran suurin voitto on World Poker Tourin (WPT) kolmannen kauden Grand Prix de Paris -turnauksen ykköstila. Siinä hän kukisti lopun kaksinpelissä Tony G:n ja voitti 679&nbsp;860 euron ykköspalkinnon. World Series of Pokerin (WSOP) turnauksissa Sunar on menestynyt usein hyvin, jo vuonna 1990 hän oli $5,000 Pot Limit Omaha -kisassa kolmantena. Hänellä on useita finaalipöytäsijoituksia WSOP:ssa erityisesti pot limit omahassa. Sunar ei ole voittanut WSOP-ranneketta, mutta ollut kahdesti toinen (1997 $2,500 Omaha Pot Limit ja $5,000 No Limit Hold'em, hävisi Johnny Chanille). Marraskuussa 2008 Sunar voitti Master Classics of Pokerin 1&nbsp;000 euron pot limit omaha -turnauksen Amsterdamissa ja ansaitsi 105&nbsp;400 euroa.

Tammikuussa 2009 Sunarin pokeriuran turnauspalkkiot ylittivät 3,8 miljoonaa dollaria.

## Lähteet

## Aiheesta muualla
* Surinder Sunar The European Poker Hall of Fame -sivustolla
* WPT:n profiili
* Launchpoker.com:n profiili
Egillin, Kalju-Grimrinpojan saaga

**Egillin, Kalju-Grímrin pojan, saaga** on islantilainen saaga, jonka kirjoittajana pidetään Snorri Sturlusonia. Saagan tapahtumat sijoittuvat viikinkiajalle noin vuosina 850–1000. Saaga kertoo Egill Skallagrímssonin suvun vaiheista keskittyen kuitenkin Egillin itsensä elämäntarinan ympärille. Egill oli islantilainen talonpoika, viikinki ja skaldirunoilija, jota pidetään todellisena historiallisena hahmona.

Saagassa mainitaan myös suomalaiseksi oletettu kveenien kuningas Faravid.

Saagasta on ilmestynyt Antti Tuurin laatima suomennos vuonna 1994.

## Kirjallisuutta
*
Toinen Jaakobin ilmestys

**Toinen Jaakobin ilmestys** on gnostilainen apokryfinen kirjoitus, joka tunnetaan Nag Hammadin kirjastosta (koodeksi V, kirja 4). Se on kirjoitettu oletettavasti 100-luvulla, ilmeisesti ennen *[[Ensimmäinen Jaakobin ilmestys|Ensimmäistä Jaakobin ilmestystä]]*, eikä jälkeen, niin kuin nimistä voisi päätellä. Vaikka kirjoitus onkin gnostilainen, se sisältää monia juutalaiskristillisiä teemoja. Kirjoitus ajoitetaan noin vuosiin 120–180.

## Sisältö

Kirjoituksessa on monia eroavuuksia kanonisiin kirjoituksiin verrattuna. Se muun muassa esittää, että Jaakobin isä oli Theudas, eikä Joosef, jota pitää Jaakobin biologisena isänä mm. toiselta vuosisadalta peräisin oleva *[[Jaakobin evankeliumi|Jaakobin protoevankeliumi]]*. Theudaan vaimoksi nimetään Maria, mutta ei ole tietoa siitä, onko tämä sama Maria joka oli Jeesuksen äiti, eikä siitä, onko tämän Maria Jaakobin biologinen äiti. Kirjoitus esittää suoraan, etteivät Jaakob ja Jeesus olleet biologisia veljiä.

Kirjoituksen mukaan Jeesus suuteli Jaakobia suulle samalla tavalla kuin eräät toiset gnostilaiset kirjoitukset (mm. *[[Filippuksen evankeliumi]]*) esittävät hänen suudelleen Magdalan Mariaa. Kirjoitus päättyy Jaakobin kuolemaan kivittämällä.

## Lähteet

## Kirjallisuutta

* *The (Second) Apocalypse of James*. Teoksessa  Koptinkielinen alkuteksti ja englanninkielinen käännös.
* *The (Second) Apocalypse of James*. Teoksessa  Englanninkielinen käännös.

## Aiheesta muualla

* ''The (Second) Apocalypse of James''. The Gnostic Society Library. 
* ''2nd Apocalypse of James''. Early Christian Writings.
Tehtävä Suomessa, James Bond

**Tehtävä Suomessa, James Bond** (*Icebreaker*) on John Gardnerin kirjoittama romaani, joka julkaistiin vuonna 1983. Saadakseen kirjansa mahdollisimman aidoksi Gardner vieraili Suomessa.

## Lähteet
Kin'ya Kotani

**Kin'ya Kotani** (, s. 16. heinäkuuta 1979) on miespuolinen laulaja ja näyttelijä Japanista. Hänen tunnetuimpiin töihinsä kuuluvat laulut animeihin  ja Gravitation. Hän kuului aiemmin *Mad Soldiers* -nimiseen kokoonpanoon, joka nykyisin toimii lähinnä hänen taustaorkesterinaan. Kin'ya on myös näytellyt TV-draamassa Love Story.

## Julkaisut
### Singlet

*Kōnetsu BLOOD, 6. tammikuuta 2000 
*Jōnetsu BALLAD, 3. toukokuuta 2000
*Sweet Sweet Samba, 19. heinäkuuta 2000
*Easy Action, 6. joulukuuta 2000
*No!Virtual, 28. helmikuuta 2001 
*Love Stuff, 23. toukokuuta 2001
*Blaze, 22. kesäkuuta 2005
*aerial, 17. elokuuta 2005
*It's, 24. toukokuuta 2006
*Best Position!!!, 2008
*Sora, Kaze (ソラ、カゼ), 2012
*This is GRAVITATION Vol.1, 2015
*This is GRAVITATION Vol.2, 2015
*This is GRAVITATION Vol.3, 2015
*raremetal heart, 2016
*Owl Of Soul, 2016
*metropolitan cowboy, 2018

### Albumit

*Mad Soldiers' LABORATORY, 21. lokakuuta, 1999
*History P-20, 7. kesäkuuta, 2000
*WHAT? **PHYSICAL**, 4. heinäkuuta, 2001
*Native, 2004
*Mikazuki (三日月), 2006
*彩 -IRO-, 2010
*Continuation, 2010
*Electro, 2013
*Library, 2014
*GOLDEN BEST Limited Kinya Kotani. The Halfway Point, 2017

### DVD:t

*LIVE physical small club circuit 2001, 1. heinäkuuta 2002
*LIVE physical "ex. - 0126. 2000 to 2002, 19. kesäkuuta, 2002
*Kin'ya ga yuku! Daihyakka, 1. heinäkuuta 2002
*Kin'ya ga kuru!? Daihyakka, 1. heinäkuuta, 2002

### Kirjat

*"Aka", lokakuu 2000, 
*"Ao", marraskuu 2000, 
*"Kiiro", tammikuu 2001, 

### Osallistunut töihin

*Spicy Marmalade 23. heinäkuuta 1999
*Gravitation 22. syyskuuta 1999
*Gravitation TV-Tracks 20. joulukuuta 2000
*Tsubasa CHRoNiCLE &ndash; Original Soundtrack &ndash; Future Soundscape I 6. heinäkuuta 2005
Nefele

**Nefele** (, "pilvi") oli kreikkalaisessa mytologiassa pilvien jumalatar, joka esiintyy kertomuksessa Friksoksesta ja Hellestä. Hän nai Athamaksen, mutta tämä erosi hänestä Inon vuoksi.

Friksoksen ja Hellen, Athamaksen ja Nefelen kaksosten, äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaisi, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele lähetti kultaisen oinaan pelastamaan hänet ja sisarensa. Helle kuitenkin putosi oinaan selästä kesken matkaa Hellespontoksen, joka on nimetty hänen mukaansa, kohdalla ja hukkui, mutta Friksos selvisi matkan loppuun saakka Kolkhikseen, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin.

Nefele esiintyy kreikkalaisessa myytissä myös pilvenä, jonka Zeus loi Heran kuvaksi huijatakseen Iksionia tämän suunnitellessa väkisinmakaavansa hänen puolisonsa. Iksionin ja Nefelen suhteen seurauksena syntyivät kentaurit, joita heidän oma äitinsä auttoi taistelussa Heraklesta vastaan.

## Lähteet
Laura Põldvere

**Laura Põldvere** (s. 30. elokuuta 1988 Tartto) on virolainen jazz-, blues- ja soullaulaja. Hän osallistui vuonna 2005 Viron Eurolaul-musiikkikilpailuun Suntribe-yhtyeen jäsenenä ja sooloartistina. Suntribe voitti kilpailun ja pääsi edustamaan Viroa Euroviisuissa Ukrainan Kiovassa. Yhtye ei päässyt finaaliin. Vuonna 2007 hän oli toistamiseen sooloartistina kilpailemassa kilpailun voitosta, tällä kertaa kappaleella ”Sunflowers” ja sijoittui finaalissa kolmanneksi. Hän toimi vuoden 2007 Euroviisuissa Viron pisteidenlukijana. Laura oli kappaleellaan ”Destiny” yksi kymmenestä ehdokkaasta edustamaan Viroa vuoden 2009 Eurovision laulukilpailuun, mutta ei tullut valituksi. Vuonna 2016 hän sijoittui toiseksi Eesti Laulussa kappaleella ”Supersonic”.

Vuonna 2017 hän voitti Koit Toomen kanssa Viron Euroviisukarsinnat kappaleella ”Verona”. He esiintyivät toisessa semifinaalissa Ukrainan Kiovassa, mutta eivät päässeet finaaliin.

Vuonna 2021 Põldvere osallistui Suomen Euroviisukarsintaan kappaleella ”Play”, mutta sijoittui siinä viimeiseksi.

## Yksityiselämä
7. syyskuuta 2013 Põldvere meni naimisiin Joel-Rasmus Remmelin kanssa, mutta huhtikuussa 2016 he erosivat.

## Lähteet
Siitepölymyhky

**Siitepölymyhky** on erityisesti kämmekkäkasveilla esiintyvä kukan osa, joka muodostuu yhteen kiinnittyneistä siitepölyhiukkasista. Vastaavia muodostelmia tunnetaan muistakin kasviheimoista. Siitepölymyhkyt löytyvät kämmekkäkasveilla siitintukusta.

Kaikkien kämmekkälajien siitepöly sijaitsee siitepölymyhkyissä. Joillakin lajeilla, kuten alkeellisina pidetyillä tikankonttien sukulaisilla myhkyt muodostuvat ainoastaan tahmeasta siitepölymassasta, mutta useimmilla kämmeköillä se muodostaa pitkälle kehittyneen muodostelman, jossa on erillinen kanta ja kaksi tai useampia, melko tiivistä, nuijamaista myhkyä.

Monilla lajeilla myhkyn varsi taipuu pian sen jälkeen kun se on tarttunut pölyttäjän päähän. Tämä asettaa siitepölymyhkyn oikeaan asentoon luottipintaa varten, ja väliaika siitepölymyhkyn irrottamisesta varren taittumiseen ehkäsee siitepölymyhkyn päättymistä samaan kukkaan josta se on otettu, ehkäisten näin itsepölytystä.

Siitepölyn sijaitseminen myhkyissä on kämmekkäkasveilla tarpeen, sillä heimon lajeilla on yleensä satoja, jopa miljoonia megagametofyyttejä eli naaraspuolisia "sukusoluja" kussakin sikiäimessä. Nämä tarvitsevat suuren määrän siitepölyä kehittyäkseen siemeniksi, ja siitepölyn kulkeutuminen kukkaan suurissa myhkyissä auttaa tässä huomattavasti.
Maarja-Liis Ilus

**Maarja-Liis Ilus** (artistinimi **Maarja**; s. 24. joulukuuta 1980 Tallinna) on virolainen laulaja. Hän on suosituimpia virolaisia artisteja. 

Ilus on virolaisista artisteista ainoa, joka on osallistunut kahdesti Eurovision laulukilpailuun: Vuonna 1996 vain 15-vuotiaana yhdessä Ivo Linnan kanssa kappaleella "Kaelakee hääl", joka sai täydet 12 pistettä Suomesta, Ruotsista ja Islannista ja sijoittui lopulta viidenneksi, sekä vuonna 1997 kappaleella "Keelatud maa", joka sijoittui kahdeksanneksi.

Ilus toimii Unicefin hyvän tahdon lähettiläänä.

## Diskografia
**Albumit:**
*Maarja-Liis (1996)
* First In Line (1998)
* Kaua Veel (1998)
*First In Line (1998) vain Japanissa
*Heart (1998) vain Japanissa
* City Life (2001)
*Look around (2005)
*Läbi jäätunud klaasi (2006) 
* Homme (2008)
*Jõuluingel (2009)
*Kuldne põld (2012)
**Singlet:**

* First in Line (1996)
* Hold Onto Love (1998)
* Hold Onto Love (1998) vain Japanissa 
* All the Love You Needed (2001)
* He Is Always On My Mind (2003)
* Tulilinnud (2015)
* Nii sind ootan (2015)

## Lähteet

## Aiheesta muualla
* Maarja-Liis Ilusin kotisivu